### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget?

Flere og flere bruger den offentlige transport uden gyldig billet og den såkaldte snydeprocent er siden coronanedlukningerne steget markant. Midttrafik har på den baggrund netop valgt at hæve kontrolafgiften for at køre uden billet. Det sker for første gang siden 2011. Det er ganske fornuftigt, for det skal ikke kunne betale sig at snyde.

Økonomien for den kollektive transport er udfordret gevaldigt - især på grund af letbanens etablering i Århus. Det betyder, at en del busruter allerede har måtte lade livet, mens flere er truet af lukning. Dem der snyder med deres billetter er derfor med til at gøre situationen endnu værre. Konsekvensen kan i sidste ende være, at flere ruter lukkes, færre afgange eller at prisen pr. billet stiger, hvilket ikke gør den kollektive transport mere tiltrækkende.

Dansk Folkeparti mener, at Midttrafik med fordel kan øge deres indtægter igennem en større kontrolindsats. Ved at intensivere kontrolindsatsen vil det fange flere af dem som snyder og samtidig få flere til at betale. Disse midler kan således prioriteres til at dække den udfordrede økonomi på den kollektive transport.

Derfor foreslår Dansk Folkeparti,

1) At Midttrafik anmodes om at øge deres kontrolindsats

2) At kontrollen skal også ske kontrol i de blå regionale busser

Der vil med forslaget være tale om øgede indtægter, som kan bruges på at drive den kollektive transport.